Marvel Kinematoqrafiya Kainatı: Dördüncü faza

Marvel Kinematoqrafiya Kainatının **Dördüncü fazası** — Marvel Comics personajları əsasında Marvel Studios tərəfindən istehsal olunan ABŞ superqəhrəman filmlər seriyası.

## Filmlər

#### ''Qara dul'' (2021)

Nataşa Romanova özünü tənha hiss edir və keçmişi ilə əlaqəli sui-qəsd nəzəriyyəsi ilə üzləşir. Onu yıxmaq üçün heç nədən imtina etməyəcək güc tərəfindən izlənilən Romanova cəsus olaraq keçmişi ilə və Qisasçı olmadan çox əvvəl geridə qalan qırıq münasibətlərlə mübarizə etmək məcburiyyətindədir.

Kevin Fayqi *[[Qisasçılar: Altron dövrü (film, 2015)|Qisasçılar: Altron dövründə]]* Nataşa Romanova / Qara dul rolunun sevildiyini görüb bu rol üçün solo film hazırlamağı düşündüyünü dedi. 2018-ci ilin yanvarında ssenari üçün Cek Skaeffer, iyulda isə Keyt Şortland rejissorluq üçün işə gətirildi. Ned Benson fevral ayında ssenarini yenidən yazdı. Çəkilişlər 2019-cu ilin mayında başladı və oktyabra qədər Norveç, Birləşmiş Krallıq, Budapeşt, Mərakeş və Gürcüstanda davam etdi. *Qara dulun* premyerası 29 iyun 2021-ci ildə London, Los-Anceles, Melburn və Nyu-Yorkda baş tutdu. Film 9 iyul 2021-ci ildə ABŞ-də ilk baxışa çıxarıldı.

"Post-credits" səhnədə *Falkon və Qış əsgəri* serialından Valentina Alleqra de Fontaini rolu ilə tanınan Culia Luis-Dreyfus filmdə Şahingöz serialındakı Yelena rolu ilə yer alır.

#### ''Şan-Çi və On halqa əfsanəsi'' (2021)

Şanq-Çi gizli "On halqa" təşkilatına qoşulduqda, geridə qoyduğunu düşündüyü keçmişi ilə üzləşməyə məcbur olur.

Marvel Studios 2018-ci ilin dekabrında ssenari üçün Deyv Kallahem, 2019-cu ilin martında rejissorluq üçün Destin Daniel Kretton işə gətirildi. Çəkilişlər 2020-ci ilin fevralında başladı. Amma COVID-19 pandemiyası səbəbi ilə martda dayandırıldı. Çəkilişlər avqustda yenidən başladı və oktyabrda başa çatdı. *Şanq-Çi və on halqa əfsanəsi*nin premyerası 16 avqust 2021-ci ildə Los-Ancelesdə baş tutdu. Film 3 sentyabr 2021-ci ildə ABŞ-də ilk baxışa çıxarıldı.

*Şanq-Çi və on halqa əfsanəsi*ndəki hadisələr *[[Qisasçılar: Final (film, 2019)|Qisasçılar: Final]]d*akı hadisələrdən sonra baş verir. "Post-credits" səhnədə Mark Ruffalo (Halk) və Bri Larson (Kapitan Marvel) yer alır.

#### ''Əbədilər'' (2021)

Əhalinin yarısının geri qayıtması "ortaya çıxmağı" alovladıqdan sonra, Əbədilər — 7 min ildən çox müddət ərzində Dünyada gizli yaşayan Göylər tərəfindən yaradılmış ölməz yad irq bəşəriyyəti düşmənləri olan Deviantlardan qorumaq üçün yenidən birləşirlər.

Marvel Studios 2018-ci ilin əvvəllərində ssenarisini Kaz Firpo və Rian Firponun yazdığı Əbədilər filmini istehsal etməyə başlamışdı. Sentyabr ayının sonlarında Kloi Zao filmin rejissoru olmaq üçün işə gətirildi. Həmçinin Petrik Burleiq Firpos ilə birlikdə filmin ssenaristi oldu. Çəkilişlər 2019-cu ilin iyulundan 2020-ci ilin fevralına qədər əsasən İngiltərədə aparıldı. *Əbədilər*in premyerası 18 oktyabr 2021-ci ildə Los-Ancelesdə baş tutdu. Film 5 noyabrda ABŞ-də ilk baxışa çıxarıldı.

Əbədilərdəki hadisələr *Falkon və Qış əsgəri* və *[[Hörümçək-adam: Evdən uzaqda (film, 2019)|Hörümçək-adam: Evdən uzaqda]]* ilə eyni vaxtda, *[[Qisasçılar: Final (film, 2019)|Qisasçılar: Final]]*dan isə 6–8 ay sonra baş verir. "Post-credits" səhnədə Maherşala Əli Bleydin səsi olaraq yer alır.

#### ''Hörümçək-adam: Evə yol yoxdur'' (2021)

Piter Parkerin həyatı gizliliyinin Misterio tərəfindən açıqlanmasından sonra alt-üst olur. Hər şeyi düzətmək üçün Stefen Strencdən kömək istəyir. Amma işlər daha da təhlükəli vəziyyətə çevrilir. Beləliklə Hörümçək-adamın digər versiyaları bir yerlə toplanırlar.

2019-cu ilin avqustuna qədər Kris Makkenna və Erik Sommers ssenari üçün işə başladılar. 2020-ci ilin iyununa qədər rejissorluğa Con Vatts, başrola isə Tom Holland geri qayıtdı. Çəkilişlər 2020-ci ilin oktyabrında Nyu-York şəhərində başladı və həmin ayın sonunda Atlantada yerləşən Trilith studiosuna köçürüldü. Çəkilişlər mart ayının sonlarında başa çatdı. Filmin adı 2021-ci ilin fevralında rəsmi olaraq açıqlandı. *Hörümçək-adam: Evə yol yoxdur*un premyerası 13 dekabr 2021-ci ildə Los-Ancelesdə baş tutdu. Film 17 dekabr 2021-ci ildə ABŞ-də ilk baxışa çıxarıldı.

Filmdəki hadisələr *[[Hörümçək-adam: Evdən uzaqda (film, 2019)|Hörümçək-adam: Evdən uzaqda]]*dakı hadisələrin ardınca başlayır. "Mid-credits" səhnədə Eddie Brok / Venom yer alır.

#### ''Doktor Strenc: Dəlilik multikainatında'' (2022)

Dr. Stefen Strenc həm keçmiş həm də yeni mistik tərəfdaşlarının köməyi ilə sirli düşmənlə savaşmaq üçün multikainata gedir.

2018-ci ilin dekabrında *[[Doktor Strenc (film, 2016)|Doktor Strencin]]* rejissoru və köməkçi ssenaristi Skott Derrikson Benedikt Kamberbetçin başrolda yer alacağı davam filminə rejissorluq etmək üçün müqavilə imzaladı. Filmin adı 2019 San Diego Comic-Conda rəsmi olaraq açıqlandı. Ceyd Berlett oktyabrda ssenari yazmaq üçün işə gətirildi. 2020-ci ilin yanvarında Derrikson rejissor olaraq işindən ayrıldı. Sonrakı ay Sem Raimi rejissorluq üçün müqavilə imzaladı. 2020-ci ilin aprelində *[[Loki (serial, 2021)|Loki]]* serialının baş ssenaristi Mişel Ualdron filmin ssenarisini yazmaq üçün heyətə qatıldı. Çəkilişlər 2020-ci ilin noyabrında Londonda başladı. Amma COVID-19 pandemiyası səbəbi ilə 2021-ci ilin yanvarında dayandırıldı. Çəkilişlər martda yenidən başladı və 2021-ci ilin aprelində Somersetdə başa çatdı. *Doktor Strenc: Dəlilik multikainatında*nın 6 may 2022-ci ildə ilk baxışa çıxarılması planlanır.

Filmdəki hadisələr *[[Hörümçək-adam: Evə yol yoxdur (film, 2021)|Hörümçək-adam: Evə yol yoxdur]]* və *[[Loki (serial, 2021)|Loki]]*nin ilk mövsümündən sonra baş verir.

#### ''Tor: Sevgi və ildırım'' (2022)

Taiki Vaititi 2019-cu ilin iyuluna qədər dördüncü Tor filmini hazırlamaq üçün müqavilə imzaladı. Filmin adı 2019 San Diego Comic-Conda rəsmi olaraq elan edildi. 2020-ci ilin fevralında Cennifer Kaytin Robinson Vaititi ilə birlikdə ssenarini yazmaq üçün heyətə qatıldı. Çəkilişlər 2021-ci ilin yanvarının sonlarında Avstraliyada başladı və iyunda başa çatdı. *Tor: Sevgi və ildırımın* 8 iyul 2022-ci ildə ilk baxışa çıxarılması planlanır.

Filmdə Qalaktika mühafizəçilərindən Kris Prett, Pom Klementieff, Dave Baustusta, Karen Qillan və Vin Dizel rollarını yenidən canlandırılacaq.

#### ''Qara pantera: Əbədi Vakanda'' (2022)

Rian Kuqler 2018-ci ilin oktyabrına qədər *[[Qara pantera (film, 2018)|Qara panteranın]]* davam filmini hazırlamaq üçün müqavilə imzaladı. Coe Robert Kole Kuqler ilə birlikdə ssenari yazmaq üçün geri qayıtdı. Fayqi filmin adını 2019-cu ilin ortalarında *Qara pantera 2* olaraq adlandırdı. *Qara panteranın* başrolu 2020-ci ilin avqustunda Çedvik Bouzmanın xərçəngdən ölməsindən sonra başrol Tiçalla dəyişdi. Filmin hazırkı adı 2021-ci ilin mayında açıqlandı. Çəkilişlər 2021-ci ilin iyununun sonlarında Atlantada yerləşən Trilith studiolarında başladı və 2021-ci ilin noyabrının əvvəllərində dayandırıldı. Çəkilişlər 2022-ci ilin yanvarında yenidən başladı. Çəkilişlər həmçinin Massaçusets və Corciya ştatlarında aparıldı. *Qara pantera: Əbədi Vakandanın* 11 noyabr 2022-ci ildə bazara çıxarılması planlanır.

Filmdə Dominique Torni Riri Vilyams / Dəmir-ürək olaraq görünəcək.

#### ''Marvellər'' (2023)

Fayqi 2019-cu ilin iyulunda San Diego Comic-Conda *[[Kapitan Marvel (film, 2019)|Kapitan Marvelin]]* davam filmini hazırladıqlarını təsdiqlədi. Meqan Makdonnel ssenarini yazdı. Filmin adı 2020-ci ilin dekabrında *Kapitan Marvel 2* adı ilə açıqlandı. Hal-hazırkı adı isə 2021-ci ilin mayında açıqlandı. Əsas çəkilişlər 2021-ci ilin avqustunda Bakqinhemşirdə yerləşən Pinewood studiolarında başladı. *Marvellər*in 17 fevral 2023-cü ildə ilk baxışa çıxarılması planlanır.

#### ''Qalaktika mühafizəçiləri 3'' (2023)

Üçüncü *Qalaktika mühafizəçiləri* filmi 2016-cı ilin aprelində Marvel Studios tərəfindən planlandı. Ceyms Qunn rejissorluq və ssenaristlik üçün geri qayıtdı. Fayqi 2019-cu ilin iyulunda San Diego Comic-Conda rəsmi olaraq filmi hazırladıqlarını açıqladı. Çəkilişlər 2021-ci ilin noyabrında Atlantada başladı. Çəkilişlərin 2022-ci ilin aprelinə başa çatması gözlənilir. *Qalaktika mühafizəçiləri 3*-ün 5 may 2023-cü ildə ilk baxışa çıxarılması planlanır.

#### ''Qarışqa-adam və Eşşək arısı: Quantumania'' (2023)

*[[Qarışqa-adam və Eşşək arısı (film, 2018)|Qarışqa-adam və Eşşək arısı]]* filmi çıxarılmadan əvvəl üçüncü *Qarışqa-adam* filminin çəkilməsi gözlənilirdi. Peyton Rid 2019-cu ilin noyabrına qədər rejissor olaraq geri qayıtdı. Ceff Loviness ssenarini 2020-ci ilin aprelinə qədər yazdı. İlkin çəkilişlər 2021-ci ilin fevralında Türkiyədə başladı. Əsas çəkilişlər isə iyulun sonlarında Bakqinhemşirdə yerləşən Pinewood studiolarında başladı və noyabrda başa çatdı. *Qarışqa-adam və Eşşək arısı: Quantumanianın* 28 iyul 2023-cü ildə ilk baxışa çıxarılması planlanır.

#### ''İnanılmaz Dörtlük (2023)''
Fayqi 2019-cu ilin iyulunda San Diego Comic-Conda Marvel Studiosun MCU üçün İnanılmaz Dörtlük filmi hazırladığını açıqladı. Con Vatss 2020-ci ilin dekabrında rejissor elan edildi.

## Musiqi

## Gəlir

## İstinadlar